《登黄鹤楼》
明代·晏铎

宦游岁月易蹉跎，对景其如感慨何。
黄鹤不来仙已去，古楼犹在客重过。
青山远戍寒烟积，芳草平洲夕照多。
此日独吟伤往事，长江渺渺水空波。

作者简介：四川富顺人，字振之。永乐十六年进士。任监察御史。历按两畿、山东，所在有政声。后以言事谪上高县典史。有诗名，为景泰十才子之一。有《青云集》。